Azərbaycan Respublikasının İqtisadiyyat Nazirliyi yanında Dövlət Vergi Xidmətinin 14 sentyabr 2023-ci il tarixli 2317040101242000 №-li Əmri ilə təsdiq edilmişdir.

**“Dövlət rüsumunun tutulması haqqında hesabat”ın tərtib edilməsi**

**Q A Y D A S I**

Hesabat “**Dövlət rüsumu haqqında**” Azərbaycan Respublikası Qanununun 4.7-ci maddəsində qeyd edildiyi kimi dövlət rüsumunun tutulmasına və büdcəyə ödənilməsinə məsul olan şəxslər tərəfindən hesabat rübündən sonrakı ayın 20-dək vergi orqanına təqdim edilir və aşağıdakı kimi tərtib edilir:

Hesabatın əvvəlində göstərilən “**Qeyd**”dəki “*verilmiş formanın tərtib edilməsi qaydalarını oxuyun”* və *“* ***+****,* **/***,* **%***,* **Z** *simvollarından istifadə etməyin, böyük çap hərflərlə qara və ya göy diyircəkli qələmlə doldurun*” **tövsiyələrə** ciddi əməl olunmalıdır.

Hesabat doldurularkən qaralamalara və düzəlişlərə yol verilmir.

Təqdim olunmuş hesabatda aparılan hesablamalardakı riyazi səhvlər vergi orqanı tərəfindən düzəldilir və xüsusi proqram vasitəsi ilə düzgün hesablanmış rüsum məbləğləri birbaşa baza göstəricilərinə daxil edilir.

“**Qeyd**”dən sonrakı “*Hesabatın təqdim edildiyi vergi orqanının adı”* sətrinin xanalarında böyük çap hərfləri ilə hər xanada bir hərf yazmaqla vergi ödəyicisinin qeydiyyatda olduğu vergi orqanının adı göstərilməlidir.

***Misal:***



**Bölmə 1.** **Vergi ödəyicisi haqqında ümumi məlumat**

**1-ci sətrin** “**VÖEN**” xanalarında (hər xanada bir rəqəmlə) vergi ödəyicisinin VÖEN-i yazılır;

***Misal:***



**2-ci sətrin** “**Vergi ödəyicisinin tam adı**” xanalarında böyük çap hərfləri ilə (hər xanada bir hərflə) rüsum tutan orqanın tam adı yazılır;

***Misal:***



**3-cü sətrdə** “**Əsas fəaliyyət növünün kodu**” göstərilən yeddi rəqəmli xanada, hər xanada bir rəqəmlə soldan sağa doğru üçüncü xanadan başlayaraq vergi ödəyicisinin əsas fəaliyyət növünün beş simvoldan ibarət statistik kodu aşağıdakı kimi yazılır:

***Misal:***



“**Əsas fəaliyyət növünün kodu**” xanalarından sonra gələn “**fəaliyyət növünün adı**” göstərilən çoxsaylı xanalarda isə böyük çap hərfləri ilə (hər xanada bir hərflə) əsas fəaliyyət növünün “**adı**” yazılır;

“**Əsas fəaliyyət növünün kodu**” göstərilən yeddi rəqəmli xanalar vergi ödəyicisi tərəfindən doldurulmadığı hallar hesabatın vergi orqanı tərəfindən qəbul edilməməsinə əsas vermir.

**4-cü sətrin** “**Təqdim olunmuş əlavələrin sayı**” xanalarında vergi ödəyicisi tərəfindən hesabata əlavə olunan 1№-li (və ya 2№-li, 3№-li) əlavələrin vərəqlərinin sayı yazılır (hər xanada bir rəqəmlə).

***Misal:*** *Vergi ödəyicisi təqdim etdiyi cari “Dövlət rüsumunun tutulması haqqında Hesabat”ın 1№-li əlavəsi 4 vərəqdən, 2 №-əlavəsi 6 vərəqdən və 3 №-li əlavəsi isə 4 vərəqdən ibarətdir. Bu halda “təqdim olunmuş əlavələrin sayı” xanaları aşağıdakı kimi doldurulur:*



**5-ci sətrdə** “**Hesabatın növü**”ndən asılı olaraq, yəni hesabat rübü üzrə tərtib edildikdə “**Cari**” xanasında və ya əvvəlki hesabat dövrləri üzrə dürüstləşməyə dair hesabat tərtib edildiyi halda “**Dəqiqləşdirilmiş**” xanasında, yaxud hüquqi şəxs ləğv olunduqda “**Ləğv olma**” xanasında “**X**” işarəsi göstərilir və “Ləğv olma” sözünün aşağı sətrindəki xanalarda (hər xanada bir rəqəmlə) hüquqi şəxsin ləğv olunduğu tarix göstərilməlidir:

***Misal:*** *Vergi ödəyicisi 2023-cü ilin 3-cü rübü üçün “Dövlət rüsumunun tutulması haqqında Hesabat”ı təqdim edir. Bu halda 2023-cü ilin oktyabr ayının 20-dək təqdim olunan hesabatın 5-ci “hesabatın növü” sətrində “Cari” xanasına* ***X*** *işarəsi yazılır:*



Hüquqi şəxs ləğv olunduqda isə “**Ləğv olma**” xanasında “**X**” işarəsi yazılır və “**Ləğv olma**” sözünün aşağı sətrindəki xanalarda (hər xanada bir rəqəmlə) hüquqi şəxsin ləğv olunduğu tarix göstərilməlidir

**5.1-ci sətirdə**, “**Dəqiqləşdirilmiş hesabatın təqdim edilməsi barədə bildirişin nömrəsi**” adlı sətirdə **vergi ödəyicisinə vergi orqanı tərəfindən göndərilmiş** “Vergi orqanına dəqiqləşdirilmiş vergi bəyannaməsinin, məcburi dövlət sosial sığorta və işsizliksən sığorta haqqı üzrə hesabatların təqdim edilməsi barədə” **Bildirişin** nömrəsi yazılmalıdır. Bildirişin nömrəsi yazılmadıqda və ya səhv yazıldıqda bu bəyannamə bildiriş üzrə verilmiş dəqiləşdirilmiş bəyannamə hesab edilmir.



***Misal:*** *Qanuna müvafiq qaydada hüquqi şəxs 25 sentyabr 2023-cü il tarixə ləğv olunmuşdur. Bu halda hüquqi şəxsin ləğv olması barədə son hesabatın 5-ci sətrinin “****Ləğv olma****” xanaları soldan sağa doğru ilk iki xanada “****gün****”, sonrakı iki xanada “****ay****”, sonuncu dörd xanada isə “****il****” aşağıdakı kimi yazılmalıdır:*

 

**6-cı sətrdə** “**Hesabat dövrü**”, B işarəsindən sonrakı altı rəqəmli xanalarda hesabatın hansı hesabat rübünə aid olmasından asılı olaraq (hər xanada bir rəqəmlə) müvafiq rüb və il yazılır.

***Misal:*** *Əgər hesabat 2023-cü ilin 3-cü rübü üzrə tərtib edilirsə, bu halda soldan sağa doğru ilk iki xanada rüb, sonuncu dörd xanada isə* ***il*** *aşağıdakı qaydada yazılır:*



**Bölmə 2.** **Dövlət rüsumunun tutulması**

Hesabatın 2-ci bölməsinin “Dövlət rüsumu tutulan hərəkətlərin sayı” hissəsində B xanalarında (hər xanada bir rəqəmlə) hərəkətin sayı yazılır.

***Misal:*** *Notariat kontoru tərəfindən 700 natoriat hərəkəti aparılmışdır.*

O cümlədən həmin hərəkətlərdən 95-i rüsum tutulmasından azad edilmişdir. Belə olan halda 1101 sətrinə uyğun gələn B5 xanalarında 700 hərəkət, o cümlədən 1101.1 sətrinə uyğun gələn B5 xanalarında isə 95 hərəkət göstərilməli və aşağıdakı kimi əks etdirilməlidir:



Qeyd olunan hərəkətlər üzrə tutulmuş Dövlət rüsumunun məbləği 7.562,5 manat təşkil edir. Onda B2 xanalarında rüsumun məbləği aşağıdakı kimi əks etdirilməlidir:



Hesabatın 1100-1133 sətrlərinə müvafiq olaraq B2 xanalarında ayrı-ayrı hərəkətlər üzrə “Dövlət rüsumlarının məbləğ”i əks etdirir.

Hesabatın 1134 sətrinə müvafiq olaraq B5 xanalarında 1100-1133-ci sətrlər üzrə hərəkətlərin sayının **cəmi**, B2 xanalarında isə “Dövlət rüsumlarının məbləğ”lərinin **cəmi** əks etdirilir.

Hesabatın 1100.1-1125.1 sətrlərinə müvafiq olaraq B5 xanalarında ayrı-ayrı hərəkətlər üzrə “Azadolmalar”ın sayı (hər xanada bir rəqəmlə), 1106.1 sətrinin B2 xanasına azadolmal üzrə dövlət rüsumlarının məbləği əks etdirilir.

Hesabatın 1134.1 sətrinə 1100.1-1125.1-ci sətirlərinə müvafiq olaraq B5 xanalarında dövlət rüsumu tutulan hərəkətlərin Azadolmalar üzrə sayının, B2 xanasına azadolmal üzrə dövlət rüsumlarının məbləğlərinin **cəmi** əks etdirilir.

Hesabatın 1135 “Büdcəyə ödənilməli dövlət rüsumunun məbləği” sətrinin B2 xanasınında 1134 sətrin B2 xanasındakı “Dövlət rüsumlarının məbləğ”indən 1134.1 B2 xanasındakı “Dövlət rüsumlarının məbləğ”ləri çıxılaraq əks etdirilir.

***Misal:*** *“ASAN xidmət” mərkəzində yalnız Azərbaycan Respublikasının regionlarında həyata keçirilməsi üçün “sığorta fəaliyyəti” üzrə 2 və “Baytarlıq pereparatlarının istehsalı” üzrə isə 4 lisenziya verilmişdir. “Lisenziyalaşdırma sahəsində bəzi tədbirlər haqqında” Azərbaycan Respublukasının Prezidentinin Fərmanına əsasən “sığorta fəaliyyəti” üzrə lisenziya verilməsinə görə dövlət rüsumunun 1 hərəkət üzrə məbləği 11000,0 manat, Baytarlıq pereparatlarının istehsalı üzrə lisenziyanın verilməsinə görə dövlət rüsumunun 1 hərəkət üzrə məbləği 1500,0 manat təşkil edir. Lakin “Dövlət rüsumu haqqında” Azərbaycan Respublikası Qanunun 23-cü maddəsinə əsasən həmin fəaliyyətlər yalnız Azərbaycan Respublikasının regionlarında həyata keçirildiyi uçün müvafiq icra hakimiyyəti orqanının müəyyən etdiyi dövlət rüsumlarının 50 faizi, yəni ((2*×*5.500,0=11.000,0)+(4*×*750,0=3.000,0)) 14.000,0 manat dövlət rüsumu tutulmuşdur. Bu halda misalda qeyd olunan əməliyyatlar hesabatda aşağıdakı kimi əks etdirilir:*



Hesabatın “Vergi ödəyicilərinin məsuliyyəti” hissəsində - zolağın aşağı hissəsində sol tərəfdə yuxarıdan aşağı göstərilmiş birinci “**Hüquqi şəxsin rəhbərinin, fiziki şəxsin**”, ikinci “**Baş mühasibin**”, üçüncü “**Hesabatı tərtib edən məsul şəxsin**” çərçivələrdə vergi ödəyicisi hüquqi şəxsin rəhbərinin və ya fiziki şəxsin, baş mühasibin və hesabatı tərtib edən məsul şəxsin soyadı, adı və atasının adı (çərçivələrdən kənara çıxmadan) yazılmaqla onlar tərəfindən imzalanır. Hesabat rəhbər şəxs tərəfindən imzalandıqdan və möhürlə təsdiqləndikdən sonra möhürün aşağı hissəsində olan “**Hesabatın tərtib edilmə tarixi**”nə dair xanalarda tərtib edilmə tarixi qeyd olunmalıdır.

***Misal:*** *Notariat kontoru 2023-cü ilin 3-cü rübü üçün Dövlət rüsumunun tutulması haqqında hesabatı rəhbər şəxs tərəfindən 15.10.2023-cü il tarixdə imzalanmış və möhürlə təsdiq edilmişdir. Bu halda, “****Hesabatın tərtib edilmə tarixi****”nə dair xanalar aşağıdakı kimi yazılır:*



Vergi orqanı tərəfindən **Hesabatın qəbul edilməsi №-si və tarixi** çərçivəsində daxilolma tarixi və qeydiyyat nömrəsi göstərilir.

Hesabatın qəbul edilməsi №-si və tarixi çərçivəsində aşağıdakı hesabatı qəbul edən şəxsin soyadını, adını və atasının adını (çərçivədən kənara çıxmadan) yazmaqla imzalanır.

Hesabatın sağ küncündə göstərilmiş “**Poçt ştempelinin vurulma tarixi**” xanalarında hesabat poçt vasitəsilə göndərildiyi halda zərfin üzərinə vurulmuş poçt ştempelinin tarixi yazılır.

***Misal:*** *Notariat kontoru 2023-cü ilin 3-cü rübü üzrə “Dövlət rüsumunun tutulması haqqında hesabat”ı poçt vasitəsilə təqdim etmiş və hesabat qoyulmuş zərfin üzərinə poçt ştempelinin tarixi “17.10.2023” vurulmuşdur. Bu halda, vergi orqanı tərəfindən hesabatın “poçt ştempelinin vurulma tarixi” xanasında tarix aşağıdakı kimi yazılır:*



**“Poçt ştempelinin vurulma tarixi”** çərçivəsindən aşağı sağ küncdəki **“Xüsusi otağın ştampı”** çərçivəsində ştamp vurulur.

Hesabat vergi orqanına birbaşa təqdim edildikdə poçt ştempelinin vurulma tarixi üzrə xanalar doldurulmur. Hesabat internet vasitəsi ilə təqdim edildikdə vergi orqanlarına aid olunan xanalar doldurulmur.